
DEAMBULATI  O. 

I. 

Mons,  mihi  purpureo  cui  splendet  lumine  culmen, 

Suaviter  in  clivos  sole  micante  tuos, 
Salve  !    Vos  etiam,  florentia  rura,  nemusque 

Argutum,  aérii  quod  tenuére  chori. 
Vos,  quse  nigrantes  lucos  collesque  sereno 

Conditis  amplexu,  concava  vasta  poli 
Jam  studiis  fessum  et  vanis  sermonibus  segni  m 

Accipite  elapsum  carcere  me  camerse  ! 
Ut  nova  vis,  Zephyris  spirantibus,  influit  artus  ! 

Ut  jucunda  meis  vivida  lux  oculis  ! 
Jamque,  via  ducente,  per  arva  virentia  latè 

iEquore  gramineo,  prataque,  liber  eo 
Qua  dubià  volitat  vix  tactis  floribus  ala 

Papilio,  et  vigilum  murmurat  agmen  apum. 
Undique  versicolor  nitido  certamine  campus 

Fulget.    Mox  decorat  mitior  arva  Venus. 
Nunc,  Zephyro  moriente,  instat  Sol  fervidus  ictu, 

Et  tremulum  e  ccelo  spargit  alauda  melos. 
Nunc  aura  in  sylvis  rediviva  susurrat,  et  alnus 

Nutat,  et  incurvi  graminis  unda  micat. 
Ramorum  ambrosia  sub  nocte,  ubi  frigus  odorum 

Fagus  spissa  facit,  jam  loca  tecta  peto. 
Subripiunt  tenebrse  ex  oculis  coelumque  diemque 

Surgit  ut  arcanum  per  nemus  arcta  via. 
Cceruleo  furtim  risu  penetrabile  lumen 

Per  frondes  raris  ludit  imaginibus  : 
Ecce  autem,  subito,  rupto  velamine,  sylva 

Vix  tolerandum  oculis  reddit  aperta  diem. 
Panditur,  en  !  campus  prospectu  latior  ullo 

Clauditur  et  mundus  montibus  ac  nebulà. 

Despicio  e  specula  prseruptse  rupis  in  alveurn 

Attonitus,  vitrea  quo  fluit  amnis  aquà 
Margine  gramineo.    Supra  caput  arduus  sether 

iEthera  sub  pedibus.    Terror  utrimque  premit. 
Inter  utrumque  tamen  medius  per  inane,  viator 

Scrupea  qua  properat  semita  tutus  eo 
Descensu  facili.    RipgB  fugére  feraces, 

Et  cultà  renitet  valle  laboris  honos. 
Hinc  atque  hinc  nitidas,  vicino  limite,  sepes 

Comptos  inter  agros  texuit  alma  Ceres 
Legem  inscriptam  arvis  ;  quo  mimine  vis  cohibetur 

Ferrea,  postquam  hominum  tecta  reliquit  amor. 
Albida  conspicuo  nunc  lustrat  culmina  flexu, 

Nunc  latet  in  tenebris,  per  nemora  ima,  via 
Oppida  conjungens,  vicosque,  urbesque  remotas. 

Labuntur  liquidimi,  qua  rapit  unda,  rates. 
Plurimus  auditur  pecudum  mugitus  in  agris. 

Pastoris  cantimi  reddit  imago  procul. 
Ripa  nitet  villis  ;  fumantia  culmina  sylvis 

Abdunt  se  ;  et  dubio  tecta  domùsque  jugo 
Pendent.    Tranquilla  degens  in  pace  colonus 

Circumjecta  casse  diligit  arva  suse  : 
Vitis  amat  foliis  humiles  ornare  fenestras, 

TJlmus  et  amplexu  moenia  tuta  fovet. 
Felix  !    Cui  nondum  libertas  falsa  refulsit 

Nec  soliti  mores  displicuére  pio. 
Sic  tibi  carpendas  referat  novus  annus  aristas; 
Utque  operosa  dies,  sic  tibi  vita  fluat  ! 

IL 

Ah  !  ubi  nunc  sylvse  ?    Gratissima  rura  valete  ! 

Mutata  specie,  spiritus  alter  adest. 
Pas  paribus  junxisse  pares  ;  ultroque  catenis 

Dissiliunt  ruptis  consociata  male  ! 
Nobilitas  vulgo  secernitur.    Ordine  longo 

Egregia  exsuperat  populus  omne  nemus. 
Omnia  conveniunt  pariter  ratione  modoque, 

Nec,  si  conspicua  est  Regula,  Rector  abest. 


Illic  sceptra  tenens,  celsà  dominatur  in  arce 
Qua  longè  Acropolis  fulgida  tecta  micant. 
Pelimi  tur  Fauni  et  quserunt  per  aperta  latebras  : 

(Incoia  sed  pietas  vivere  saxa  jubet). 
Densatur  fervetque  hominum  concursus,  et  ardet  : 

Arrectos  animos  ocyor  unda  movet. 
Viribus  oppositis  alternos  ferre  triumphos 

Contingat:  juncte  vincere  cuncta  valent, 
Mille  ubi  fit  manibus  labor  unus,  mentibus  unus 

Impetus  ;  uno  ictu  pectora  mille  tremunt  : 
Quo  veneranda  solo  requiescunt  ossa  parentum, 

Quo  patrius  fervor,  jura  fidesque  vigent  ; 
Quo  delubra  Deùm  surgunt,  prsesentiaque  adsunt 

Numina,  mortales  visere  lseta  domos. 
Miniera  magna  ferunt.    Imprimis  utile  aratrum 

J^Cerere  acceptum  est,  anchora  Mercurio, 
Dat  vitom  Bacchus,  fiorentini  Pallas  olivam 

Prsebet  •  Neptuni  prosilit  acer  eqims. 
Invehitur  q+wm  junctos  moderata  leones 

tjpbSe  per  portas  :  incola  fausta  manet. 
Moenia  sancta  !  quibus  totum  exundavit  in  orbem 

Cultus,  et  instruxit  moribus  ingenuis. 
His  pietate  graves  soliti  jus  dicere  rostris. 

Haec  juvenum  in  pugnas  agmina  porta  dedit 
Pro  patria  atque  aris  ;  quos  matres  minibus  altis 

Gestantes  pueros,  prospiciunt  lacrymis 
Urbe  recedentes  :  tum  raptim  ad  tempia  feruntur, 

Et  leeti  ut  redeant  supplice  voce  rogant. 
Dii  reditum  fallunt  ;  sed  concessére  triumphos. 

Aspice  !  quse  in  busto  carmina  sculpta  legas  : 
"  In  Spartam  veniens,  dic  nos  oeiise,  viatoe  ! 

qua  ynt.tttt  natos  morte  perire  suos. 
Magnanimi  Heroes  !  Patria  prò  sanguine  vestro 

L'argius  effundit  numera  cuncta  solum. 
Strenua  Libertas  commercia  tuta  per  orbem 

Pandit,  et  Oceanum  crebra  carina  secat. 
Dii  Fluvii  adnutant  riparimi  ab  arundine  glauca  : 
Assuescunt  undis  pondera  ferre  suis. 

Concidit  (at  fugiens  Dryas  ingemit)  icta  bipenni 

Quercus,  et  ingenti  monte  fragore  ruit. 
Vectibus  impulsum  nutanti  pondere  marmor 

Proruit  ;  et  subtus  fossor  inire  solum 
Instat.    Longè  alterna  boant,  incude  recussà, 

Verbera  :  scintillat  luce  micante  chalybs. 
Assiduo  auditur  deeurrere  murmure  fusis 

Linum  ;  atque  arguto  pectine  tela  sonat. 
Lata  procul  statio  resonat  clamore  magistri 

Qua  merces  classis  trans  mare  ferre  parat. 
Ecce  !    Coronate,  reddunt  dum  jubila  nautse, 

Nunc  alise  veniunt,  lsetaque  aplustra  volant 
Malis,  prò  reditu.    Tum  crescit  in  urbe  tumultus, 

Plurima  perque  forum  barbara  lingua  sonat. 
Jam  cumulantur  opes  :  fructùsque  et  prsemia  glebse 

Omnis  ;  seu  quse  ardenti  Africa  sole  coquit, 
Sive  Arabum  nutrit  tellus,  sive  ultima  Thule. 

Implet  Amalthseum  Copia  divitiis 
Cornu  ;  quse  speciosa  artis  miracula  pf  omant 

Ingenio  junctse.    Prosiliunt  tabulis 
Formse  hominum,  vultùsque  Deùm,  pictore  jubente, 

Sculptorisque  ictu  marmore  vita  calet. 
Alta  calumila  sedes  simulantes  concava  coeli 

Sustinet  :  ante  oculos  fictus  Olympus  adest. 
Arduus,  en  !  tumidum  leviter  pons  transvolat  amnem 

Iris  ut,  aut  nervo  missa  sagitta  salit. 
Scrutator  veri,  nubem  pellente  Mathesi 

Viribus  occultis  sentit  inesse  Deum — 
Appetit  aut  fugit  ut  magnes — perque  sethera  lumen 

Insequitur  solers,  aera  perque  sonimi. 
Legem  qua  numeris  certis  Fors  ipsa  ligatur 

Cernit,  ut  immotum,  nocte  niente,  polum. 
IngeniOi]C^8ft4>A,4  quse  mens  divinior  afflat 

Arte  sua  Scriptor  tempus  in  omne  ULfeMr 
Vera  vident  homines,  erroris  nube  remota 

Exortum  ut  fugiunt  somnia  vana  diem. 
Vincula  rupta  cadunt.    Utinam  tunc  fraena,  soluto 

Apta  Metu  posset  suppeditare  Pudor  ! 

Te  sani  votis,  poscunt  clamore  furentes 

Libertas  !    Tanto  nomine  cuncta  rimnt. 
Ac  veluti  ripa  cum  solvitur  anchora,  frustra 

Praemonitis  nautis,  corripit  linda  ratem, 
Littora  conspectu  fugiunt  :  tum  saucius  Euro 

Malus,  et  ignotum  per  mare  terret  iter — 
Conditur  Arctophylax  f  signis  fiducia  nullis  : 

Decipit  internus  conscia  corda  Deus. 
Religioque  fidesque  avertunt  lumina.  Reddit 

Nil  nisi  perjuros  perfida  lingua  sonos. 
Vilis  Adulator  cordis  circa  intima  serpens 

Indiciis  falsis  scindit  amicitias. 
Dente  venenato  damnosa  Calumnia  mordet, 

Supprimit  et  torvo  Proditor  ore  minas. 
Lucri  foeda  fames  corrumpit  pectora  :  sacri 

Jam  neque  plus  liber  restat  Amoris  honos. 
Quse  natura  dedit  veri  certissima  signa 

Hsec  simulanda  vafrà  comperit  arte  Dolus— 
Qualia  dieta  valet  vix  promere  pectus  anhelum— 

Ut  solum  agnoscant,  qui  tacet,  esse  probum. 
Exiguos  tutos,  ac  non  venale  tribunal 

Laudibus  attollit  vulgus  ad  astra  :  simul 
Majestate  vigens  fictà  stat  juris  imago 

Ad  solium  regis.    Decipiens  oculos 
Et  speciem  vite  referens,  exsangue  cadaver 
-              Per  longos  annos — ssecula  longa  manet  : 
a  BagBBaamqpa  natura  vigore 

Corpore  defuncto  sentit  abesse  animam  ; 
Ultricisque  cadens  fatorum  pondere  et  sevi 

Eerratis  manibus  machina  tota  ruit. 
Tigris  uti,  sitiens  qui  rumpit  claustra  cruorem 

Et  csepit  Libycum  jam  meminisse  nemus — - 
Gens  humana  nequit  plus  tollere  ;  perque  ruinas 

Ad  csedem,  ad  flammas,  ut  potiora,  fugit. 
Pandite  vos,  porte  !    Procumbite  meenia  !  Capto 

Sic  liceat,  rabies  qua  rapit,  ire  viam. 

III. 


At  quo  perventum  est  ?  Vagor  amens.   Jam  per  hiatus 

Vallis,  et  anfractus,  semita  nulla  patet  ! 
Hortorum  decus  abreptum  ;  tsepesque  relictse 


A  tergo  ;  ^ffT^^  £^rn££££r 


Informes  video  moles,  primordia  rerum  ! 

Fingentem  expectant  marmora  bruta  manum. 
Desilit  abrupto  scopuli  de  vertice  torrens. 

Radices  tortas  spumea  vexat  aqua. 
Omnia  vasta  !    Inter  terram  coelumque  profundum 

Sola  aquila  impendet,  nubila  despiciens. 
Nullus  ad  attentas  Zephyrus  nunc  advehit  aures 

Luctantum  gemitùs,  leetitiseve  sonos. 
Hic  tandem  solum  me  sentio  !    Jamque  benigno 

Naturse  in  gremio  somnia  tetra  volant 
Quse  meditans,  dubià  oppressus  caligine  vallis 

Horrendae,  diris  angor  imaginibus. 
Alma  Parens  rerum  !    Puro  venit  eethere  in  artùs 

Plenior  ex  adytis  vis  renovata  tuis. 
Jam  redit  et  fervor,  redeunt  generosa  juventse 

Gaudia,  ceu  quondam,  spesque,  vigorque  animo. 
Fluctuat  inconstans  hominum  sententia  :  semper 

Se  repetens  gestis,  in  nova  fert  animus. 
Tu,  splendore  novo,  ac  semper  fiorente  juventà, 

Legibus  seternis  fida  ministra  manes.       ,  * 
Quse  tibi  crediderit  fervens  juvenilibus  annis, 

Quse  puer  ipse  procax,  pignora  tuta,  viro 
N  escia  fallendi  reddis  ;  puerosque,  senesque 

Altrici  in  gremio  protegis  sequa  tuo. 
Cserula  suspiciens  coeli,  terramque  virentem 

Ssecula  per  lustrans  non  numeranda,  viget 
Gens  hominum.    Solemque  ipsum  qui  risit  Homero 

Cernimus  indomita  luce  tiifìntem  hodié. 


J.  F.  W.  Herschel. 


Collingwood,  Aprii  15,  1867, 

